b'\n_START_ARTICLE_\nMikroturbina Capstone\n_START_PARAGRAPH_\nCapstone mikroturbine so plinske turbine, nastale tokom 10-letnega razvoja, kot nadaljevanje obstoje\xc4\x8dih APU turbin iz letalske industrije. Vse Capstone mikroturbine sestavlja samo en premikajo\xc4\x8di se del, ki se vrti na patentirani tehnologiji zra\xc4\x8dnih le\xc5\xbeajev brez vzdr\xc5\xbeevanja,od 0 - 96.000 obratov na minuto. Pri tem se zra\xc4\x8dna blazina le\xc5\xbeajev vzpostavi \xc5\xbee pri 2000 obratih na minuto.Ta patentirana tehnologija za svoje delovanje ne potrebuje nikakr\xc5\xa1nih mazalnih ali sistemov prisilnega hlajenja.\xc5\xbdivljenjska doba 80.000 delovnih ur ob najmanj\xc5\xa1ih mo\xc5\xbenih servisnih intervalih vsakih 8000 ur je bila ena od ciljnih razvojnih zahtev.\n_START_SECTION_\nZgradba\n_START_PARAGRAPH_\nOdlikuje jih enostavna zgradba iz enostopenjskega komepresorja in enostopenjske turbine. Sestavljene so iz enojne gredi na kateri se nahaja generator so\xc4\x8dasno s kompresorjem in turbino. Mikroturbine imajo zaradi svoje enostavne zgradbe nizko temperaturo v zgorevalno komoro vstopajo\xc4\x8dega zraka ter ni\xc5\xbejo zgorevalno temperaturo z okoli 900 \xc2\xb0C, v primerjavi z 1450 \xc2\xb0C pri velikih turbinah. To dejstvo ima za posledico nekoliko ni\xc5\xbeji izkoristek. Da bi to slabost izravnali imajo mikroturbine vgrajen rekuperator, to je naprava, ki ob obtoku toplih izpu\xc5\xa1nih plinov, segreje hladnej\xc5\xa1i v zgorevalno komoro vstopajo\xc4\x8di zrak. S tem dose\xc5\xbeemo, da vstopa v zgorevalno komoro zrak z vi\xc5\xa1jo temperaturo. Tako lahko dobimo z manj uporabljenega goriva ve\xc4\x8d energije.\n_START_SECTION_\nKako torej deluje Capstone mikroturbina?\n_START_PARAGRAPH_\nDelovni medij je zrak iz okolice, ki se vsesava in v mikroturbini stisne. V Capstone mikroturbinah tako uporabljeni zrak iz okolice hladi generator. Generator pa pretvarja pridobljeno mehansko energijo v elektri\xc4\x8dno. Nato se zrak v enostopenjskem kompresorju stisne na pribli\xc5\xbeno 4 bare. Po kompresiji se stisnjeni zrak pri prehodu rekuperatorja ob notranji steni dodatno segreje z ob zunanji steni, iz zgorevalne komore, izstopajo\xc4\x8dimi plini. Tako vstopa predgreti sve\xc5\xbei zrak v zgorevalno komoro, kjer injektorji vbrizgajo gorivo in nastala me\xc5\xa1anica vzstopajo\xc4\x8dega predgretega zraka in goriva zgoreva v neprekinjenem procesu, tako se prej predgreti zrek segreje na pribli\xc5\xbeno 900 \xc2\xb0C. Vro\xc4\x8di zra\xc4\x8dni tok se sprosti preko turbine, tako spro\xc5\xa1\xc4\x8dena energija se preko turbine pretvori v mehansko energijo, ta pa na isti osi posledi\xc4\x8dno poganja kompresor in generator. Po prehodu turbine te\xc4\x8de pribli\xc5\xbeno 600 \xc2\xb0C vro\xc4\x8d zrak v rekuperator. Na izhodu iz rekuperatorja imajo dimni plini \xc5\xa1e temperaturo pribli\xc5\xbeno 300 \xc2\xb0C. Tako vro\xc4\x8d zrak se lahko dodatno uporabi na primer za segrevanje vode z dodatnim toplovodnim izmenjevalcem.\n_START_SECTION_\nKako proizvaja elektri\xc4\x8dno energijo?\n_START_PARAGRAPH_\nVrte\xc4\x8da mikroturbina poganja asinhroni generator,ki proizvaja elektri\xc4\x8dno energijo s spreminjajo\xc4\x8do se napetostjo (0-277V) in frekvenco (0-1600Hz). Ta se preko usmernika pretvori v enosmerno napetost 760V (v primeru pogona hibridnih vozil v enosmerno napetost po izbiri uporabnika 150-700V)in nato pa preko razsmernika v izmeni\xc4\x8dno napetost 400V, 50Hz.\n_START_SECTION_\nNa\xc4\x8dini delovanja\n_START_PARAGRAPH_\nCapstone mikroturbine lahko delujejo priklju\xc4\x8dene na elektri\xc4\x8dno omre\xc5\xbeje ali pa samostojno. Stalno zaznavanje elektri\xc4\x8dne mre\xc5\xbee tudi dovoljuje uporabo za namene nadomestnega ali brezprekinitvenega napajanja za ob\xc4\x8dutljive uporabnike, kot so ra\xc4\x8dunalni\xc5\xa1ki centri.\n_START_SECTION_\nVplivi na okolje\n_START_PARAGRAPH_\nPrincip stalnega zgorevanja, na\xc4\x8din delovanja in razpored brizgalnih gorivnih \xc5\xa1ob, zagotavlja najmanj\xc5\xa1e mo\xc5\xbene emisije, kar potrjuje globalno najstro\xc5\xbeja certifikacija CARB-Californian Air Research Board(Kalifornijska okoljska agencija), ki dovoljuje obratovanje samo \xc5\xa1e Capstone mikroturbinam. Emisije toplogrednih plinov iz mikroturbine so v primerjavi z batnimi motorji tudi preko 100-krat ni\xc5\xbeje in v nasprotju z njimi ne obremenjujejo okolja z rakotvornim in gensko nevarnim Formaldehidom. Okolje obremenjuje zvo\xc4\x8dno z najve\xc4\x8d 65dB(A) in ne povzro\xc4\x8dajo tresljajev.'